- Hindi News
- National
- ब्लैकमेल कांड: सरकारी वकील एक साल से दूसरे के नाम की सिम का उपयोग कर रहा था
ब्लैकमेल कांड: सरकारी वकील एक साल से दूसरे के नाम की सिम का उपयोग कर रहा था
जयपुर| मार्बलव्यवसायी को ब्लैकमेल करने के आरोपी सरकारी वकील अनिल यादव एक साल से दूसरे व्यक्ति की मोबाइल सिम का उपयोग कर रहा था। यह खुलासा एसओजी ने अनिल यादव द्वारा मार्बल व्यवसायी को किए गए फोन नंबर के सिम धारक के नाम-पते निकलवाए तब हुआ। इसके बाद एसओजी ने उस व्यक्ति को बुलाकर पूछताछ की और बयान दर्ज किए। मोबाइल की कॉल डिटेल से एसओजी को फरवरी 2016 में एक व्यक्ति को ब्लैकमेल कर 20 लाख रुपए वसूली का भी पता चला है। हालांकि मंगलवार तक रिपोर्ट दर्ज नहीं करवाई। उस व्यक्ति ने कर्ज लेकर 20 लाख रुपए गिरोह को दिए हैं। वर्तमान में वह परिवार सहित किराए के मकान में रह रहा हैं। इस सिम को अनिल करीब सवा साल से उपयोग में ले रहे थे। इधर, एसओजी ने मामले में गिरफ्तार वंदना के बयान दर्ज किए जिसमें गिरोह कैसे काम करता था इस बारे में बताया।
बयानों में अनिल यादव के साथ हाेना स्वीकार किया है। मामले में पीड़ित द्वारा दर्ज करवाई गई एफआईआर में नाम होने और बाकी तीन आरोपियों की गिरफ्तारी होने के बाद से सरकारी वकील अनिल यादव गायब है। वहीं मामले को लेकर एसओजी सूत्रों का कहना है कि सरकारी वकील अनिल यादव के खिलाफ पीड़ित पक्ष ने गिरोह बनाकर वसूली करने के पक्के सबूत दिए हैं। एसओजी इस मामले में 11 फरवरी को वंदना भट्ट, पूनम कंवर और महेश यादव को गिरफ्तार कर चुकी।
tgl_Latn sot_Latn hin_Deva hin_Deva hin_Deva hin_Deva